**TÁJÉKOZTATÓ**

**a 2018. november 28-i képviselőtestületi ülésen elhangzott**

**interpellációkra tett intézkedésekről**

**Auer Miklós képviselő-testületi tag**

* Nagyon örül annak, hogy ösztöndíjjal támogatja a város a jó tanulókat és az anyagilag rászorultakat. Egyetlen problémája van ezzel, mégpedig az, hogy a legtöbb tanuló, aki más idegen városban tanul és megszerzi a tudását, az abban a városban kamatoztatja tudását és nem jön vissza Körmendre. Hatalmas az orvos- és pedagógushiány, ezért kellene Körmendnek egy olyan ösztöndíjat alapítani, ami kimondottan arra vonatkozik, hogy az ösztöndíjjal támogatott végcélja Körmend legyen. Ezzel kapcsolatban kellene egy rendeletet hozni, írt róla pár oldalt, szeretné átadni Polgármester Úrnak és szeretné kérni jegyző asszonyt és az irodavezető asszonyt, hogy tanulmányozzák és a 2019-es költségvetésbe erre keretet biztosítson, amennyiben érdemesnek tartják ezt az előterjesztést.

*Bebes István polgármester helyben megválaszolta a kérdést.*

* 2020-ban lesz a Trianoni Békediktátum 100. évfordulója, azt szeretné kérni, hogy Körmend Város Önkormányzata nyilvánítsa ezt egy emlékévnek, az indokait nem szeretné elsorolni, ezt mindenki nagyon jól tudja. Kérés az lenne, hogy a Testület alapítson egy emlékbizottságot, köztiszteletben álló emberekből, civil szervezetekből, alakítsák ki a programot és ennek a költségvetését építsék be a 2019-es költségvetésbe.

*Bebes István polgármester helyben megválaszolta a kérdést.*

**Tompa László képviselő-testületi tag** elmondja,

* többen jelezték felé, hogy ebben az évben sincs Körmendnek méltó karácsonyfa, részben ebben szeretné felajánlani az egyesületük segítségét, részben pedig jelezné a Testület irányába ennek a város részéről történő igényét. Tavaly kapott rá egy választ, azóta növekedett 5 cm-t a fa, azt gondolja, hogy látványosabb megemlékezésre is szükség lenne.

*Bebes István polgármester és Sövegjártó Zoltán a Városgondnokság vezetője helyben megválaszolták a kérdést.*

**Bán Miklós képviselő-testületi tag**

* Városgondnokság fele lenne egy kérésfelvetése, mégpedig a Bartók Béla utca, ami a Hunyadi utca felé megy, a 2-es és a 3-as tömb között a jobb oldali úton csapadékvíz elvezető csatorna jobb oldalán csatornabeszakadás van, ami meg kellene nézni illetve javítani, mert balesetveszélyes is lehet

*Városgondnokság időjárás függvényében a szükséges karbantartásokat elvégzi.*

* jó pár évvel ezelőtt szóba került a Szecsőd felé vezető bicikliút, szeretné tudni, milyen információ van erről, tervek vannak-e esetleg készen

*Bebes István polgármester helyben megválaszolta a kérdést.*

Körmend, 2018.december 12.

Forró Szilvia irodavezető s.k. Sövegjártó Zoltán intézményvezető s.k.